Η συντήρηση ενός σπιτιού, ενός διαμερίσματος ή μιας επιχείρησης σίγουρα δεν είναι μια εύκολη υπόθεση. Ένα από τα πιο «δύσκολα κεφάλαια» της συντήρησης είναι συνήθως τα υδραυλικά. Ο λόγος είναι γιατί τα υδραυλικά προβλήματα εμφανίζονται μόνο μετά από μεγάλο διάστημα που θα έχει γίνει η κύρια ζημιά.

Αυτό δεν σημαίνει φυσικά ότι δεν μπορείτε να κάνετε κάτι εσείς για να αποτρέψετε την εμφάνιση ζημιών ή προβλημάτων οποιασδήποτε έκτασης. Οι υδραυλικοί μας στην Αθήνα είναι ικανοί να αναλάβουν οποιαδήποτε εργασίακαι. Το έμπειρο προσωπικό μας μπορεί να επιθεωρήσει και να συντηρήσει τις εγκαταστάσεις σας, βοηθώντας σας με αυτό το τρόπο να εξοικονομήσετε χρήματα αλλά και χρόνο.

Κάθε καλός υδραυλικός θα σας πει ότι στο σπίτι σας πιθανόν να υπάρχουν πολλές διαρροές που να μην φαίνονται εύκολα. Τα πιο συχνά προβλήματα; Διαρροή από το καζανάκι της τουαλέτας, διάβρωση σωλήνων και διαρροή αποχετεύσεων.

Προβλήματα με τις σωλήνες

Πολλά σπίτια, ειδικά αυτά τα οποία έχουν κτιστεί προ εικοσαετίας και έχουν μεταλλικές σωλήνες αντιμετωπίζουν τεράστια προβλήματα με μπλοκαρισμένες ή διαβρωμένες σωλήνες. Αυτές οδηγούν σε μείωση στην παροχή του νερού αλλά και σε πιθανές διαρροές που προκαλούν υγρασία ή μούχλα στο πάτωμα ή στους τοίχους του σπιτιού σας. Ένας επαγγελματίας υδραυλικός μπορεί να ανιχνεύσει τα προβλήματα αυτά και φυσικά να τα διορθώσει έτσι ώστε αυτά να εξαλειφτούν.

Μειωμένη Αποδοτικότητα του Ηλιακού Θερμοσίφωνα

Είμαστε πολύ τυχεροί στην χώρα μας γιατί ο ήλιος μας επιτρέπει να ζεστάνουμε νερό χρήσης και θέρμανσης με τον πιο οικονομικό τρόπο. Έχοντας εγκατεστημένο το κατάλληλο σύστημα ο ήλιος και μόνο πολλές φορές είναι αρκετός για να ζεστάνει το νερό που χρειαζόμαστε. Αυτό φυσικά δεν ισχύει πάντα αφού πολλές φορές το εγκατεστημένο σύστημα μας δεν έχει την σωστή δυναμικότητα για τις δικές μας ανάγκες έτσι ώστε να υπολειτουργεί και να μην μπορεί να ανταποκριθεί στις ανάγκες μας. Ένα καλό σύστημα, με τη σωστή δυναμικότητα που είναι σωστά συντηρημένο και δουλεύει σωστά μπορεί να μας βοηθήσει να εξοικονομήσουμε ενέργεια που, υπό άλλες συνθήκες, θα χρειαζόταν ηλεκτρισμό ή άλλο καύσιμο για να το πετύχει, με φυσικό επακόλουθο την εξοικονόμηση μεγάλων ποσών ετησίως.

Φθαρμένες μονώσεις στις σωλήνες

Η σωστή και καλή μόνωση των συνδέσεων και σωλήνων που μεταφέρουν το ζεστό νερό σε εμάς όταν τον χρειαστούμε κάνουν τεράστια διαφορά. Μπορεί να μειώσει τις απώλειες στην θερμοκρασία αλλά και να αποτρέψει πιθανότητες παγώματος όταν το χειμώνα οι θερμοκρασίες είναι αρκετά χαμηλές. Οι μονώσεις φυσικά πρέπει να ελέγχονται, να συντηρούνται και να αντικαθίστανται όταν αυτό κριθεί αναγκαίο όπως κάθε άλλη υδραυλική εγκατάσταση.

Φραγμένες Υδρορροές

Οι μπλοκαρισμένες υδρορροές είναι μια από τις μεγαλύτερες πηγές προβλημάτων σε ένα σπίτι, διαμέρισμα ή σε μια επιχείρηση. Όταν μια υδρορροή είναι φραγμένη αυτό σημαίνει ότι στην επιφάνεια είτε παραμένουν στάσιμα νερά τα οποία απορροφούνται σίγα σιγά από τις επιφάνειες ή υπερχειλίζουν σε μέρη τα οποία μόνο προβλήματα μπορεί να προκαλέσουν. Όταν μια επιφάνεια απορροφήσει αρκετό νερό αρχίζει να παρουσιάζει προβλήματα με υγρασία και μούχλα.

Αυτά είναι μόνο λίγα από τα προβλήματα που μια επίσκεψη από έναν έμπειρο υδραυλικό μας στην Αθήνα θα σας βοηθήσει να προλάβετε.